google/wiki40b huggingface dataset:
Certosa di Pavia (kláštor)

Certosa di Pavia je kláštorný komplex v Lombardii, v severnom Taliansku, medzi mestami Miláno a Pavia. Bol postavený v rokoch 1396 – 1495, na kraji bývalého veľkého loveckého parku, ktorý patril rodine Visconti v Miláne. 
Pôvodný kartuziánsky kláštorný komplex je preslávený svojou architektúrou a umeleckými dielami v gotickom a renesančnom štýle.

História

Gian Galeazzo Visconti, vojvoda Milána, položil základný kameň 27. augusta 1396, ako je zaznamenaný v reliéfe fasády. Poloha bola strategicky vybratá na pol cesty medzi mestami Miláno a Pavia, druhým mestom vojvodstva. Kostol bol postavený ako mauzóleum rodine Visconti. Jeho hlavná loď s dvomi bočnými loďami bola realizovaná v gotickom štýle v roku 1465. Medzitým sa renesancia rozšírila v  Taliansku a zvyšok budovy bol realizovaný podľa nového štýlu pod vedením Giovanniho Solariho a jeho syna Guiniforteho. Solariho nasledoval v riadení prác Giovanni Antonio Amadeo, (1481 - 1499). Kostol bol vysvätený 3. mája 1497. Dolná časť fasády bola dokončená až v roku 1507. Kláštorný komplex Certosa bol i v ďalšom období zveľaďovaný a obsahuje obrovský zbierku umeleckých diel z 15. a 18. storočia. 
V roku 1782 boli kartuziáni zrušení cisárom Jozefom II., nasledovali ich cisterciáni v roku 1784 a potom karmelitáni v roku 1789. Do roku 1810 bol kláštor zatvorený, kým ho kartuziáni nezískali naspäť v 1843. Komplex bol v 1866 deklarovaný ako národná pamiatka a skonfiškoval ho taliansky štát, aj keď benediktíni sa tam zdržiavali až do roku 1880. Cisterciánski mnísi žijú v kláštore od roku 1960.

Kostol

Kostol je postavený v tvare latinského kríža s hlavnou, priečnou loďou a dvomi bočnými loďami, typickými pre gotickú architektúru. Chór je ukončený apsidou. Klenby sú zdobené geometrickými valcovanými tvarmi a hviezdnou oblohou. 
Architekt Giovanni Solari začal budovať arkádu, po jeho smrti ho v prácach nasledoval jeho syn Guiniforte Solari, ale práce boli pozastavené po smrti Guiniforteho v 1478. Od roku 1492 do 1496 viedol výstavbu Giovanni Antonio Amadeo. Fasáda kostola je bohato zdobená dekoráciami, typickými pre lombardskú architektúru, každá časť je zdobená reliéfmi, vyložená mramorom a sochami. Realizovali ju sochári Cristoforo Mantegazza a Giovanni Antonio Amadeo.
Hraň

Polohopis

Obec leží uprostred Východoslovenskej nížiny pri sútoku riek Trnávky a Ondavy vo výške 106 m n. m.

Dejiny

Hraň patrila v 14. storočí tamojším zemanom, nepochybne však v 14. a 15. storočí šľachticom z Lučenca a v druhej polovici 16. storočia postupne Bátoriovcom a Várdaiovcom.
Do písomností je v 14. a 15. storočí zaznamenaný ako Garan, od 16. storočia Garany, čo bol maďarizovaný tvar staršieho slovenského názvu Graň. Maďarčina ho zachovala ešte s hláskou g, ktorá sa v slovenčine od 13. storočia zmenila na h.
Ľubomír Krno

Životopis

V roku 1970-1974 absolvoval štúdium na Pedagogickej fakulte v Banskej Bystrici, odbor Slovenský jazyk, hudobná výchova a pedagogika a v roku 1981-1984 štúdium žurnalistiky na Filozofickej fakulte UK v Bratislave. Absolvoval krátkodobé pracovné pobyty ako redaktor Slovenského rozhlasu v ZSSR (1985), Maďarsku 1988) Švédsku (1995), Francúzsku (2000), Japonsku (2000), Mexiku (2001) a i. Vo svojich profesijných začiatkoch pôsobil ako hlásateľ Slovenského rozhlasu v Banskej Bystrici a ako redaktor Slovenskej televízie v Banskej Bystrici. Od roku 1978 do (2006) bol odborným redaktorom - krajovým spravodajcom Slovenského rozhlasu Bratislava pre stredoslovenský región a členom reportérskej skupiny Československého rozhlasu Praha.
Pripravil okolo 9 000 reportáží, spravodajských a publicistických materiálov, odvysielaných predovšetkým v reláciách Slovenského rozhlasu. V roku 2003 založil a až do mája 2008 redigoval časopis Akadémie umení v Banskej Bystrici ART3. V rokoch 2007 - 2008 súčasne pôsobil ako vysokoškolský pedagóg na Fakulte dramatických umení Akadémie umení v Banskej Bystrici, kde prednášal teóriu rozhlasového dramatického umenia a dejiny rozhlasového dramatického vysielania a zároveň viedol praktické semináre a cvičenia z rozhlasového herectva.

Je dlhoročným aktívnym priaznivcom zborového spevu a hudobnej kultúry, externe spieval aj v opernom zbore Štátnej opery v Banskej Bystrici (1986-1991). V roku 1990 inicioval založenie miešaného speváckeho zboru Canzona Neosolium v Banskej Bystrici, stal sa jeho prvým manažérom a do pozície umeleckého vedúceho a dirigenta pozval hudobného skladateľa a bývalého dirigenta známeho kysuckého zboru Kusuca z Čadce Vojtecha Didiho. Zbor Canzona Neosolium hneď v prvých rokoch existencie zaznamenal vynikajúce umelecké úspechy na domácich, ale aj zahraničných pódiách - v Španielsku, Taliansku, Grécku, Maďarsku, Rakúsku, Rumunsku a neskôr i v Poľsku, Česku, Chorvátsku, Slovinsku a v Litve. Od roku 2003, po pretransformovaní sa zboru na akademický spevácky zbor Akadémie umení v Banskej Bystrici, sa Ľuboš Krno stal jeho čestným predsedom. V rokoch 2008 - 2010 pôsobil ako manažér pre vzťahy s verejnosťou Slovenského banského múzea v Banskej Štiavnici a pre Rádio Lumen autorsky pripravoval a uvádzal hudobnoslovnú reláciu Piesne na želanie. V júni 2010 sa stal hovorcom Slovenského vodohospodárskeho podniku v Banskej Štiavnici.
Liturgia svätého Jána Zlatoústeho

Svätá božská liturgia nášho otca svätého Jána Zlatoústeho je najčastejšie slávenou liturgiou v gréckokatolíckej a pravoslávnej cirkvi. Slávi sa väčšinu dní roka – okrem aliturgických dní (dní, kedy sa vôbec neslávi eucharistická liturgia) a ďalších 10 dní, kedy je predpísané sláviť liturgiu svätého Bazila Veľkého.

Teologický význam

Základným obsahom liturgie v byzantskom obrade je oslava, vďakyvzdanie a sprítomnenie Božieho diela spásy. Liturgia je radostnou oslavou vzkriesenia (veľkonočného tajomstva), a preto sa neslávi v pôstne dni. Texty liturgie sv. Jána Zlatoústeho majú aj výrazný dogmatický aspekt, časté sú najmä trojičné oslavné aklamácie (zvolania). Okrem vyznania viery je dogmaticky významný aj hymnus Jednorodený Synu.

Autorstvo a historický vývoj

Anaforu, ktorá je súčasťou tejto svätej liturgie, upravil a priniesol do Konštantínopolu sv. Ján Zlatoústy z Antiochie, preto tradične celá liturgia nesie jeho meno. Stalo sa tak pravdepodobne medzi rokmi 398 a 404, kedy bol sv. Ján konštantínopolským arcibiskupom. Súčasnú podobu liturgia sv. Jána Zlatoústeho získala v polovici 14. storočia pri poslednej väčšej reforme byzantského obradu za patriarchu Filothea Kokkina.

Na území Slovenska

Do staroslovienčiny bola preložená v 9. storočí sv. Cyrilom a Metodom a ich spolupracovníkmi, podnes sa na území Slovenska slávi aj v cirkevnoslovanskom preklade. Ten sa textovo ustálil v polovici 17. storočia po reformách Petra Mohilu a moskovského patriarchu Nikona. V 30-tych rokoch 20. storočia vznikol v prostredí Gréckokatolíckej cirkvi na Slovensku prvý slovenský preklad liturgie sv. Jána Zlatoústeho, v súčasnosti používaný preklad je z roku 1997, do záväzného používania vstúpil 22. februára 1998.
Košická Belá

Polohopis

Obec leží v Hámorskej brázde podcelku Kojšovská hoľa, ktorá zaberá východnú časť Volovských vrchov. Úzkym údolím preteká potok Belá, ktorý ústí do vodnej nádrže Ružín. 
Západným okrajom Košickej Belej vedie cesta II/547 z Košíc do Spišského Podhradia, na ktorú sa pripája centrom obce vedúca cesta III/3349. Okresné a zároveň krajské mesto je vzdialené 20 km juhovýchodne, Gelnica leží 21 km severozápadne a rovnakým smerom sú i 29 km vzdialené Krompachy.

Dejiny

Obec sa vyvíjala ako pôvodne štyri samostatné obce. V roku 1944 bol k obci Košické Hámre (pôvodne Košické Hámry, maď. Kassahámor, nem. Hammer) pričlenený Malý Folkmar (pôvodne Malý Folkmár, maď. Kisfolkmár, Kissolymár). V roku 1967 boli Košické Hámre zlúčené s Košickou Belou a o dva roky neskôr k nej bola pričlenená i obec Ružín (pôvodne Starý Ružín, maď. Óruzsin).
Argiusta-Moriccio

Poloha

Obec má rozlohu 10,3 km². Najvyšší bod je položený 1 419 m n. m. a najnižší bod 200 m n. m.

Obyvateľstvo

Počet obyvateľov obce je 84 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tabský obvod

Tabský obvod (maď. Tabi kistérség) je bývalá administratívna jednotka v Maďarsku v Šomodskej župe. Jeho sídlom bolo mesto Tab.
Couy

Poloha

Obec má rozlohu 18,36 km². Najvyšší bod je položený 219 m n. m. a najnižší bod 171 m n. m.

Obyvateľstvo

Počet obyvateľov obce je 383 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Gerbéviller (obec)

Poloha

Obec má rozlohu 23,94 km². Najvyšší bod je položený 317 m n. m. a najnižší bod 224 m n. m.

Obyvateľstvo

Počet obyvateľov obce je 1 369 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Alexander Havas

Životopis

Pochádzal zo zemianskej rodiny (gemerská vetva). Študoval na gymnáziu, právo v Egri a na univerzite v Budapešti, 1842 zložil advokátske skúšky. Úradník magistrátu v Pešti, tajomník námestníka miestodržiteľskej rady, radca Ministerstva kultúry a vzdelávania, vedúci župného úradu a v iných štátnych a verejných funkciách. Roku 1848 – 1849 účastník maďarskej buržoáznej revolúcie, dobrovoľník. Funkcionár lesníckych a poľovníckych spolkov, prispieval do ich odborných časopisov. Venoval sa aj archeológii. Združil archeológov a historikov, ktorých orientoval na prieskum rímskych pamiatok na území Budapešti, staral sa o finančné zabezpečenie výskumov. Priekopník bádania na rímskej lokalite Aquincum, výsledky publikoval v časopisoch a v ročenke, ktorú redigoval. Zaoberal sa i maďarským pravekom a avarsko-slovanskou problematikou.
Vinársky lexikón

Vinársky lexikón je jednozväzková slovenská špecializovaná encyklopédia, ktorá vyšla vo vydavateľstve Fedor Malík a syn v roku 2012 v náklade 3000 kusov. Obsahuje okolo 1200 hesiel z oblasti vinárstva, enológie, pôdy, viniča a vinohradníctva. Okrem textu obsahuje čiernobiele fotografie a vyše 100 autorských ilustrácií. V prílohe obsahuje kategorizáciu hroznových vín, súbory aróm v bielych a modrých muštových odrôd viniča, opisy chute, vzhľadu, vône (v štyroch jazykoch) a použitú literatúru.
V recenzii pre časopis Vinič a víno recenzent uviedol: „Myslím si, že je vhodným darom pre hobby vinára, či zapáleného konzumenta vína, odborník ju jednoducho chce ako dielo, aby v prípade pochybností mal po čom siahnuť v slovenskom jazyku, pre účely prekladu, či informačnej skratky.“
Guindrecourt-aux-Ormes

Poloha

Obec má rozlohu 9,07 km². Najvyšší bod je položený 302 m n. m. a najnižší bod 203 m n. m.

Obyvateľstvo

Počet obyvateľov obce je 77 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nouménios z Apameie

Nouménios z Apameie alebo Núménios z Apameie alebo Numenios z Apameie (* asi 150, Apameia,Sýria – † asi 200) bol grécky filozof, v učení ktorého sa spájali názory pytagorovské a platónske.
Grécku múdrosť považoval za odvodenú z Orientu a Platóna nazýval aticky hovoriacim Mojžišom. Vzhľadom na jeho ontológiu zaraďujú Numenia medzi predchodcov novoplatonizmu.
Christian Jacq

Životopis

O egyptológiu sa začal zaujímať, keď mal trinásť rokov a do rúk sa mu dostala kniha od Jacquesa Pirennea Dejiny starovekej egyptskej civilizácie (Histoire de la civilisation de l'Egypte ancienne). Práve toto dielo ho inšpirovalo k napísaniu jeho prvého románu. Už keď mal osemnásť rokov, mal napísaných osem kníh.

Prvá kniha, ktorú mu vydali v roku 1987, bol Egypťan Champollion. Je to historický román, ktorý popisuje dramatickú cestu prvého egyptológa Jeana-Françoisa Champolliona, ktorý absolvoval svoju cestu po Egypte v rokoch 1828 až 1829, potom čo v roku 1822 rozlúštil hieroglifické písmo.
V rokoch 1995 až 1997 boli uverejnené jeho najpredávanejšie knihy – pentalógia o Ramzesovi, ktorý je do dnešného dňa preložený do viac ako dvadsiatich piatich jazykov sveta. Každý zväzok obsahuje jeden úsek Ramzesovho života.
Získal doktorát z parížskej univerzity Sorbonny z egyptských štúdií – študoval egyptológiu a archeológiu.
Spolu so svojou manželkou založil, a v súčasnosti aj riadia, Ramzesov inštitút. Jeho úlohou je vytvoriť fotodokumentáciu ohrozených egyptských pamiatok. 
V súčasnosti žije a pracuje vo Švajčiarsku.
Varenne-l’Arconce

Poloha

Obec má rozlohu 8,3 km². Najvyšší bod je položený 372 m n. m. a najnižší bod 258 m n. m.

Obyvateľstvo

Počet obyvateľov obce je 130 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Étival-les-Ronchaux

Poloha

Obec má rozlohu 13,83 km². Najvyšší bod je položený 1 027 m n. m. a najnižší bod 759 m n. m.

Obyvateľstvo

Počet obyvateľov obce je 320 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Košický gbel

Košický gbel (lat. cubulus Cassoviensis) bol najznámejší druh dutej miery používaný na Slovensku v období stredoveku a novoveku. Názov dostal podľa miesta rozšírenia, významnej kupeckej metropoly Košíc.
Ako miera na sypaniny obsahoval košický gbel 84 litrov. V 17.storočí sa zvýšil na 125 litrov, čo sa rovnalo dvom bratislavským mericiam. Spišský gbel mal 48 litrov a bratislavský gbel 59 litrov.
Ako miera na tekutiny obsahoval 13,57 litra. Menej mal budínsky gbel, ktorý obsahoval 8,48 litra.
Košický gbel mal vplyv aj na určovanie plošnej miery gbeloráčiny. Gbeloráčina bola plošná miera používaná na Východnom Slovensku, na ktorú vysiali jeden košický gbel obilia. V 18.storočí mal košický gbel ako rozloha poľa jedno uhorské jutro.
Sleipnir

Sleipnir (staroseverčina „svižný“) je v severskej mytológii osemnohý kôň. Je spomenutý v poetickej a prozaickej Edde. V oboch zdrojoch je Sleipnir Odinov žrebec, dieťa Lokiho a Svadilfariho, opisovaný ako najlepší zo všetkých koní. Prozaická Edda obsahuje okolnosti Sleipnirovho narodenia a opisuje sa v nej, že je sivý.

Sleipnirovo narodenie

Krátko po stvorení Midgardu a Valhally prišiel k asom obor z rodu hrimthursarov, prezlečený za obyčajného staviteľa, a ponúkol im, že znova postaví hradby okolo Asgardu, zborené pri vojne medzi asmi a vanmi. Za to, že im postaví val, chcel mesiac, slnko a bohyňu Freyu. Bohovia nakoniec po Lokiho rade súhlasili, pokiaľ sa staviteľovi podarí múr postaviť za jednu zimu než začne leto (6 mesiacov) a bez pomoci žiadneho muža. Staviteľ zvolil múdre riešenie - na pomoc si zavolal svojho kúzelného koňa Svadilfariho. Žrebec Svadilfari vynikal dvakrát väčšou silou ako staviteľ a kládol obrovské skaly na seba, čo udivovalo bohov. Staviteľ so Svadilfarim pokračovali rýchlym tempom na opevnení a tri dni pred začiatkom leta bol staviteľ skoro pri konci. Bohovia zvolali toho, kto bol podľa nich za to zodpovedný – Lokiho. Bohovia povedali Lokimu, že ak nenájde riešenie ako zabrániť tomu, aby staviteľ dostaval múr, bude Loki trpieť strašnou smrťou. Loki zo strachu o svoj život prisahal, že nájde spôsob ako staviteľ nestihne val dokončiť. Noc pred koncom zimy sa Loki premenil na prekrásnu kobylu a prebehol okolo Svadilfariho. Svadilfari zošalel, keď zbadal kobylu, a začal ju naháňať. Kobylu naháňal celú noc a obor nestihol hradby dokončiť. Neskôr sa Lokimu narodilo osemnohé žriebä, ktoré daroval Odinovi.
Orincles

Poloha

Obec má rozlohu 5,86 km². Najvyšší bod je položený 608 m n. m. a najnižší bod 360 m n. m.

Obyvateľstvo

Počet obyvateľov obce je 327 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Macedónske národné futsalové družstvo mužov

Vrcholné podujatia

Na majstrovstvá sveta FIFA sa macedónskemu družstvu nepodarilo kvalifikovať ani raz. Vo svojej prvej kvalifikácii na MS 2000 skončilo v skupine predposledné štvrté, keď vyhralo iba zápas nad Lotyšskom. V ďalších 2 kvalifikáciách skončilo zakaždým tretie a do play-off nepostúpilo. V kvalifikácii na MS 2012 muselo hrať Severné Macedónsko už predkvalifikačné kolo, ktoré s prehľadom doma zvíťazilo a postúpilo do hlavnej kvalifikácie. V nej však už všetky zápasy prehralo a skončilo na nepostupovej 4. priečke.
Rovnako sa macedónske družstvo neprebojovalo ani na majstrovstvá Európy UEFA. Absolvovalo 7 kvalifikácií, prvú v roku 2000 na ME 2001. V prvých štyroch bodovalo vždy iba v jedinom zápase a zakaždým skončilo na nepostupovom 3. mieste. V kvalifikácii na ME 2012, muselo hrať už predkvalifikáciu. Skupinu organizovalo Severné Macedónsko, a macedónske družstvo z nej hladko postúpilo do hlavnej fázy kvalifikácie. V nej však iba remizovalo s domácim Poľskom a skončilo v skupine posledné. O 2 roky neskôr, v kvalifikácii na ME 2014, skončilo v hlavnej kvalifikácii o 1 priečku vyššie.
Saint-Georges-de-Commiers

Poloha

Obec má rozlohu 14,62 km². Najvyšší bod je položený 1 370 m n. m. a najnižší bod 286 m n. m.

Obyvateľstvo

Počet obyvateľov obce je 2 115 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Arraincourt

Poloha

Obec má rozlohu 4,74 km². Najvyšší bod je položený 291 m n. m. a najnižší bod 232 m n. m.

Obyvateľstvo

Počet obyvateľov obce je 130 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Christophe-à-Berry

Poloha

Saint-Christophe-à-Berry má rozlohu 7,78 km². Najvyšší bod je položený 153 m n. m. a najnižší bod 43 m n. m.

Obyvateľstvo

Saint-Christophe-à-Berry má 424 obyvateľov (2009).
Graf vývoja obyvateľstva:
Zdroje: INSEE
Južný trojuholník

Objekty

Hoci západný okraj Južného trojuholníka prechádza cez okrajové časti Mliečnej cesty, zaujímavých objektov je v ňom pomerne málo. Pri prehliadke ďalekohľadom sa ukáže množstvo natesnaných slabých hviezd.
V súhvezdí sa nachádza otvorená hviezdokopa NGC 6025, ktorá je od nás vzdialená 2 700 svetelných rokov. Zaberá na oblohe plochu zhruba tretiny Mesiaca v splne. Jej najjasnejšia hviezda má jasnosť 7ᵐ, preto sa lepšie pozoruje triédrom alebo malým ďalekohľadom.
Ďalšie objekty sú zaujímavé už len pre majiteľov väčších ďalekohľadov. Relatívne jasná planetárna hmlovina NGC 5979 vyzerá v 15-centimetrovom ďalekohľade ako drobný jasný disk farby vody.
V súhvezdí je tiež veľa galaxií, ale všetky sú malé a slabé. Vo vzdialenosti asi 220 miliónov svetelných rokov sa tieto galaxie združili do kopy Abell 3627. Jej súčasťou je aj špirálová galaxia ESO 137-001, ktorá sa cez kopu pohybuje rýchlosťou takmer 7 miliónov kilometrov za hodinu.
Poľská krv

I. dejstvo

Mladý Boleslav Baránsky je skrachovaný šľachtic, ktorému sa páči Wanda, speváčka Varšajskej opery. Na poľskom plese stretne bohatého statkára Jána Zarembu, ktorému k bohatstvu chýba titul. Rozhodne sa teda vydať za Boleslava svoju dcéru. Boleslav je však príliš hrdý na to, aby súhlasil s takouto „svadbou z rozumu“ a vyhlási, že to by si radšej vzal hoci aj obyčajnú sedliačku.

II. dejstvo

Helene sa Boleslav veľmi páči a preto sa ho rozhodne získať tak že sa preoblečie za sedliačku. S pomocou Boleslavovho priateľa Popiela sa zamestná ako spávkyňa Boleslavovho majetku. Hospodáriť dokáže priam skvele a postupne si získava sympatie aj srdce Boleslava.

III. dejstvo

Počas dožinkov prezradí Wanda, ktorej sa Boleslav páči, že Helena je v skutočnosti dcéra Zarembu. Boleslav ju však má príliš rád na to, aby sa na ňu dokázal dlho hnevať. Za pomoci Zarembu sa udobria a napriek pôvodnému vyhláseniu si Boleslav predsa len vezme Helenu za ženu. Wanda sa dá dokopy s Popielom.
Daína Chavianová

Literárne vplyvy

Literárne ju ovplyvnil najmä svet Keltov, rozličné mytológie a najvýznamnejšie epopeje antických národov. Medzi ne patrí cyklus o kráľovi Artušovi, mýty grécke, rímske, egyptské, predkolumbovské a afrokubánske a prvé epopeje ľudstva blízke prehistórii, ako sú Gilgameš,  Mahabhárata, Popol Vuh, Odysea atď.
Táto záľuba v magickosti a mytológii vyústila do štýlu výrazne sa odlišujúceho od tvorby ostatných spisovateľov v jej krajine. Sama autorka uznáva, že nemá vôbec nič spoločné s kubánskou literatúrou nijakej doby. Ani latinskoamerická literatúra akoby na ňu tematicky nemala vplyv. Okrem mien ako Manuel Mujica Lainez a Mario Vargas Llosa jej najvýznamnejším styčným bodom s Latinskou Amerikou sú mytológie predkolumbovských čias.
Všeobecne možno povedať, že zo súčasných autorov ju ovplyvnili európski a anglosaskí spisovatelia ako Margaret Atwoodová, Milan Kundera, Ursula Kroeberová Le Guinová, Ray Bradbury, Anaïs Ninová, J.R.R. Tolkien, William Shakespeare a ďalší.
Monhoudou

Poloha

Obec má rozlohu 7,52 km². Najvyšší bod je položený 138 m n. m. a najnižší bod 79 m n. m.

Obyvateľstvo

Počet obyvateľov obce je 202 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Doctor Who

Zápletka

Doktor si meno vybral pri zasvätení (ostatní Páni času ho priviedli k trhline v časopriestore, keď bol mladý). Je rasy Pánov času (orig. Time Lords). Rasa je humanoidná (my vyzeráme ako Páni času). Jeden z anatomických rozdielov je, že Páni času majú dve srdcia. Páni času dokážu regenerovať. Keď sa ich telo veľmi poškodí, regenerujú a získajú novú podobu. Doktor má vo zvyku po každej regenerácii (s výnimkou keď 10. Doktor usmernil prebytočnú energiu do nádoby s odseknutou rukou, teda keď zmenia výzor) vymeniť odev. Ak sa niečo stane iba s nejakou časťou ich tela tesne po regenerácii, tá časť tela dorastie kvôli nespotrebovanej, prebytočnej regeneračnej energii (odsekli mu skôr spomínanú ruku, ale znova mu narástla). 
Doktor cestuje vo svojom stroji času T.A.R.D.I.S (v origináli Time And Relative Dimension In Space, teda čas a relatívna dimenzia v priestore), ktorá zvonku vyzerá ako britská policajná telefónna búdka zo 60. rokov. So svojimi spoločníkmi cestuje naprieč celým časopriestorom. Ale originálna T.A.R.D.I.S sa prispôsobuje prostrediu v ktorom sa nachádza. Lenže Doktorova T.A.R.D.I.S má poškodený chameleoní obvod tým pádom ostala ako telefónna búdka. 
Chameleoní obvod je obvod, ktorý umožňuje T.A.R.D.I.S sa prispôsobiť obdobiu a miestu kde sa nachádza.(napríklad v Egypte by z nej bola pyramída)

Vysielanie

Vysielanie sa začalo roku 1963 a pokračovalo až do roku 1989. Počas tohto obdobia vznikli dva filmy (roky 1965, 1966). Následne bol v roku 1996 natočený film, ktorý mal slúžiť ako pilotná snímka k novej sérii (k jej natočeniu nikdy nedošlo). Ku skutočnému znovuzrodeniu Doktora došlo až v roku 2005, opäť pod taktovkou BBC a kanadskej spoločnosti CBC ako ko-producenta.

Spin-offy

V priebehu vysielania série z roku 2005 vznikli tri spin-offy; seriál Torchwood, seriál The Sarah Jane Adventures (Dobrodružstvá Sáry Jane) a v roku 2017 seriál The Class (Trieda), ktoré nadväzujú na dej z Doctora Who. Taktiež, sa počas klasických sérií snažili vyprodukovať spin-off menom K9 and the Company, lenže pre malú sledovanosť prvej časti (A Girl's Best Friend). Ale, počas obnovených sérií sa K9 predsa dostal vlastného (polo) spin-offu. Volá sa K9 a vysiela sa na austrálskom Disney Channel. Seriál má iba jednu sériu, ktorá má 23 epizód, ale bolo oznámené, že 2. séria tiež vznikne.
Lattainville

Poloha

Obec má rozlohu 3,44 km². Najvyšší bod je položený 142 m n. m. a najnižší bod 66 m n. m.

Obyvateľstvo

Počet obyvateľov obce je 153 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Apremont (Haute-Saône)

Poloha

Obec má rozlohu 14,4 km². Najvyšší bod je položený 226 m n. m. a najnižší bod 186 m n. m.

Obyvateľstvo

Počet obyvateľov obce je 448 (2011).
Nasledujúci graf zobrazuje vývoj počtu obyvateľov v obci.
Zdroje: INSEE